Exqrch/javanese-Komodo-pixelgpt huggingface dataset:
Frater Maximilianus Slamet Widodo OCSO ngendika yèn wektu iki kuwé kering dadi produk utama pertapaan, kang dipasarake kanti gethok tular lan bisa mènèhi panguripan kanggone para rahib
Sawetara pakebonan lan peternakan tetep dijaga, sanajan mung sithik bathine, amrih bisa njaga panguripan para karyawan
"Karyawan ngerteni yèn usaha iki ora sadrema golèk bathi, nanging duwé tujuan mbiyantu masarakat," ngendikane Frater Amadeus OCSO nalika mangsuli pitakonan, kenangapa usaha kang digulawenthah para rahib tetep bisa dijaga sasuwéné iki
Lahan ing kompleks Pertapaan Rawaseneng sejatine dudu lemah kang apik kanggo ditanduri kopi, lan mbutuhake pupuk organik kanggo gawé subur
Pupuk organik digawé dhéwé saka sisa pakan raja-kaya, lan saka kotoran manuk walet sumbangan pengusaha walet saka Jakarta
Pupuk gawéan dheww kuwi ora didol kanggo umum, lan uga digunakke kanggo pembibitan tanaman hias ing lan kang esih ana
Lahan pakebonan kopi uga ditanduri wit-witan liyané kaya déné sayuran, woh-wohan (contoné pisang ratu), ketumbar, nilam jawa, cengkih, dan lan wit-witan pengayom kan kayune bisa digunakke kanggo usaha pertukangan
Wisma kanggo nginep tamu ora lumebu petungan minangka panguripan utawa sumber; wisma-wisma mau dianggep ora mènèhi bathi
Anane wisma kang isiné kamar-kamar kanggo tamu pancèn mligi minangka leladosan tumrap para tamu kang rawuh, lan kanggo manuhaké pertapaan tumrape bocah-bocah
Pembinaan lan pelayanan masarakat
Ing mula bukane Pertapaan Rawaseneng, para rahib mbuka "poliklinik" minangka leladenan kesehatan jalaran kabutuhan masarakat sakiwa-tengené ing kono; wektu-wektu iki, para relawan dokter saka Landa uga mèlu mbiyantu
Pater Nicasius, kang kawentar duwé selera humor bisa nyenengke wpmg-wong kang sesrawungan karo dhèwèké, ngayahi jejibahan minangka "Rama Dokter" (Pastor Dokter); lapuran saka taun 1957 mratélakaké yèn saben dina dhèwèké nampa kira-kira sewidak pasien kanti imbalan panenan wujud pisang, gula, lan endhog
Suwe-suwé para rahib ngrasakke yèn leladenan kesehatan kaya ngono kuwi ora jumbuh karo cara uripé biara saka Ordho Trapis, lan ing taun 1962 klinik mau kaserahake marang para biarawati saka Ordho Dominikan
Saliane nyawisake lapangan pakaryan, Pertapaan Rawaseneng uga mènèhi pembinaan tumrap masarakat ing kono kanti latihan kaprigelan, supaya masarakat bisa ngayahi minangka wiraswasta lan gurangi arus urbanisasi tumuju kutha
Latihan ing kéné ya iku panggulawenthahan pakebonan kopi, peternakan, lan indhustri kecil..
Para rahib Rawaseneng mènèhi leladenan kang "sipaté strategis tumrap kabutuhan dhasar manungsa"
Saliyané nyumbangke listrik lan banyu resik kanggo masarakat, para rahib ing kéné uga nyaosi panyilihan modhal wujud raja-kaya lan bibit wit-witan, nyalurke masarakat tumuju kutha minangka tenaga makarya, mbiyantu masarakat kang lagi ketaman musibah, sarta mbiyantu dandan omah sehat
Leladenan liyané ya iku mènèhi beasiswa pendhidhikan, sanajan sapérangan ana kang "ora tuhu ing pawiyatan"
Nganti taun 1995 kalaporake, yèn pertapaan wis mènèhi beasiswa kanggo 63 murid
Uripe para para rahib "kapisah saka jaba", nglakoni urip kontemplatif, matesi sesrawungan karo njaban pertapa, lan ora ngecakke leladenan langsung tumrap umat Katulik ing kono
Nanging para rahib ora "nutup rapeti", amarga tetep binuka rumrap masarakat umum, kalebu para peziarah lan pelancong saka kalangan Muslim, lan Hindhu
Masarakat ing Dusun Rawaseneng dhéwé ana kang ndhèrèk agama Katulik lan Islam, kang dadi mayoritase kang perbandhingane 65:35
Sawijine kajian ing taun 2015 nglaporke yèn ing rong agama kang sinisihan iku ora naté ana ribut lan ngamalake apa kang mau "dialog aksi"; salah sijiné pangaruh anané Pertapaan Rawaseneng, tradisi nyadran, sarta sesrawungane antarané masarakat Muslim lan Katulik ing sajeroning kagiyatan kang dicakke bebarangan
Pertapaan iku duwé perusahaan kang sapérangan gedhé ya iku kaum Muslim lan Katulik, saingga ngamalake "dialog aksi" ana ing sesrawungan saben dinane ing Rawaseneng; saliyané kuwi, pertapaan duwé peran ngunggahke panguripane masarakat kanti nyaosi lapangan pakaryan, kanggo samubarang agama apa waé
Minangka pengetan seket taun "Nostra Aetate" kanggo minangka sambung rembug antaragama, lan kanggo nyinaoni "Evangelii gaudium", Provinsi Gerejawi Semarang ing tanggal 24–25 Oktober 2015 dianakake Temu Fungsionaris Komisi HAK di Pertapaan Rawaseneng
Adicara iki dirawuhi déning Ketua Komisi HAK Keuskupan Agung Semarang RD Aloysius Budi Purnomo, Ketua Komisi HAK Keuskupan Malang RD Ignatius Adam Soencoko, Pengasuh Pondok Pesantren Al Ishlah Meteseh Semarang Kiai Budi Harjono, tokoh agama lan masarakat Temanggung, Haji Asnawi, 99 fungsionaris HAK dari Provinsi Gerejawi Semarang, sarta para rahib Trapis
Pimpinan-pimpinan komunitas awit didekke saka taun 1953: Biara cabang
Pertapaan Rawaseneng wis ngasilke sapérangan biara cabang:
Basa Kapampangan Basa Pampanga utawa Kapampangan (aksara Kulitan: ) ya iku salah siji basané Filipina
Basa iki dicaturaké ing Provinsi Pampanga, ing bacirané Luzon Tengah, iring kidul Provinsi Tarlac lan lor-wétané Bataan, akèh-akéhé panyaturé ya iku wong Kapampanga
Basa Kapampangan uga dingertèni ing sawatara kutha ing Bulacan, Nueva Ecija, lan déning wong Aitas utawa Aéta saka Provinsi Zambales
Saliyané iku, basa iki uga diarani "Pampango" lan ing basa Kapampangan dhéwé diarani "Amánung Sísuan", kang tegesé 'basa suson/rumatan'
Ing taun 2012, basa Kapampangan dadi salah sawijining basa gedhé ing Filipina kang resmi diwulang lan disinaoni ing sekolah-sekolah lan universitas-universitas
Tembung "Kapampangan" dhedhasar saka tembung "pampáng" kang artiné "arus"
Ing sujarahé, basa iki dicaturaké ing jaman Praja Tondo, kang dipréntah déning Lakan
Ing abad 18, ana rong buku bab Kapampangan kang ditulis déning Fr
Dhèwéké nulis buku "Vocabulario de la lengua Pampanga" lan "Arte de la lengua Pampanga"
Wong Kapampangan uga nduwé rong sastrawan gedhé ing abad angka 19
Rama Anselmo Fajardo kondhang amarga karyané "Gonzalo de Córdova" lan "Comedia Heróica de la Conquista de Granada"
Musanip liyané, Juan Crisóstomo Soto uga misuwur amarga nulis rena-rena babagan
Salah sijiné, dhèwèké nulis "Alang Dios" ing taun 1901
Sastrawan Kapampangan liyané ya iku Amado Yuzonuga, kang diarani sujana sastra lan uga calon panampa Bebungah Nobel kanggo katentreman lan kasusastran ing taun 1950-an awit sumbangsihé ing kasusastran Kapampangan lumantar "Crissotan"
Kapampangan iku salah sawijiné basa Luzon Tengah sajeroning kulawarga basa Austronésia
Basa liyané kang cedhak karo basa Kapampangan ya iku kulawarga basa Sambal ing Provinsi Zambales lan basa Bolinao kang panyaturé ana ing kutha Bolinao lan Anda ing Provinsi Pangasinan
Saliyané iku, basa Kapampangan isik saduluran uga karo basa Jawa, Malagasi, Tagalog, Indonésia, lan sapanunggalé
Basa Kapampangan mligi dicaturaké ing Provinsi Pampanga lan iring kidul Provinsi Tarlac (Bamban, Capas, Concepcion, San Jose, Gerona, La Paz, Victoria, lan Kutha Tarlac)
Basa iki uga dadi basa guneman ing kutha lan désa wewengkon parimana ing Provinsi Bataan (Dinalupihan, Hermosa, lan Orani), Bulacan (Baliuag, San Miguel, San Ildefonso, Hagonoy, Plaridel, Pulilan uga Calumpit), Nueva Ecija (Cabiao, San Isidro, Kutha Gapan, Kutha Cabanatuan) Zambales (Kutha Olongapo, lan Subic)
Miturut cacah sirah Filipina taun 2000, disebutaké yèn basa Kapampangan dicaturaké minangka basa asli déning wong 2.312.870 saka 76.332.470 wong sa-Filipina
Ngisor iki tuladhané tembung basa Kapampangan
Ana kang padha utawa sairib basa Jawa lan basa-basa Nuswantara liyané, lan akèh uga pangaruh basa Spanyol, Inggris, Tagalog, lan basa saubengé
Tembung kang sairib basa Jawa antarané: Angkané ya iku:
Basa Aukaans Basa Ndyuka, kang uga diarani "Aukan", "Okanisi, Ndyuka tongo", Aukaans, "Businenge Tongo" (ana kang nganggep jenengé iki ora apik), Kréol Marun Wétan, utawa "Nenge" iku basa kréol Suriname kang panyaturé diarani wong Ndyuka
Panyaturé basa iki éwoné wong Marun (biyèn diarani "Négro Rambit") kang digolongaké dadi enem lan manggon ing Républik Suriname lan salah sijiné wong Maroon kang ana ing tlatah Guyana Prancis
Ana 25 nganti 30 éwu panyaturé basa iki manggon ing pérangané nagara kang isih alas tropis
Ethnologue nyathet yèn ana rong basa kang magepokan kang diarani "Ndyuka"
Ortografiné basa Aukaans saiki béda karo ortografiné biyèn kang dhedhasar basa Walanda, ya iku "u" ditulis "oe" lan "y" ditulis "j"
Dhigraf "ty" lan "dy" diucapaké kaya cara Jawa "c" lan "j"
Cengkungé arang ditulis kajaba "ná" ("ora")
Ing taun 1908, aksara Afaka dirigeni kanggo nulisaké basa Aukaans
Basa Aukaans utawa Ndyuka nduwéni telung dhialèk: Ndyuka sajati (utawa "Okanisi"), basa Aluku, lan basa Paramaka, kang béda ètnis.#ALIH Sajatiné, basa Kwinti uga béda saka basa Aukaans, nanging isih digolongaké basa "Ndyuka".
Basa Palenquero Basa Palenquero (uga diarani palenque) iku sawijiné basa kréol Spanyol kang ana ing Kolombia
Basa Palenquero iki siji-sijiné basa kréol kang asalé saka basa Spanyol ing laladan Amérika Kidul
Ing taun 1998, mung ana watara wong 3.000 kang nganggo basa Palenquero minangka basa sesambungané nagara Kolombia, mligi désa San Basilio de Palenque kang kapernah ing kidul-wétané Cartagena, lan ing sawenèh kampung ing Barranquilla
Panyaturé basa Palenquero iku turunané batur-batur tukon Afrika kang minggat saka bendharané nalika taun 1602 lan uga wong Indhian
Amarga ora akèh ngalami tetemon karo panjajah Spanyol, basané kang dienggo ya iku kréol kang dhasaré saka basa Spanyol awor basa-basa Afrika kang dadi basané asli para batur tukon iku
Panyatur basa Spanyol wiyahé ora bisa ngertèni apa kang diucapaké panyatur basa Palenquero
Wong-wong tuwa mligi kang isih nganggo basa iki, déné wong enom mung sithik kang ngerti basa Palenquero
Pratélan tembung ing basa Palenquero, Spanyol, lan Jawa:
Yono Daryono Yono Daryono (#ALIH) ya iku sawijiné tokoh téater ing Kutha Tegal, Jawa Tengah
Dhèké nulis rikala isih kelas loro SMA kang karyané awujud sajak, artikel, lan carita cekak kang diemot ing sawenèh ariwarta utawa kalawarta kaya ta "Gadis", "Kartini", "Suara Karya", "Jayakarta", "Sinar Harapan", "Mutiara", "Merdeka", "Suara Merdeka", "Wawasan, Kalawarta Sastra Horison", lan liya-liyané
Saliyané sajak lan cerkak, dhèwèké uga nulis lakon sandiwara, ing antarané "Umar Khatob" (1982), "Roro Mendut ("1983), "Masih Muda" (1983), "Ronggeng-Ronggeng" (1986), "Mandor" (1987), "Braen" (1987), "Adipati Anom" (menang ing sayembara panulisan lakon drama sa-Jawa Tengah,1988), "Palagan Kurusetra" (1991), "Opera Gajah Atawa Abrahah" (2003), "Opera Sebayu" (2006), "Sunan Panggung" (2007), "Opera Brandal Mas Cilik" (2008), lan liya-liyané
Pethilan saka lakon sandiwara "Ronggeng-Ronggeng" sing salah sawijiné karyané, lumebu ing antologi Horison Sastra Indonésia (2002)
Uga, lakon "Sunan Panggung" dipèntasake ing Kutha Tegal, 9 Fèbruari 2008, lan Taman Budaya Surakarta, 11 April 2008
Yono uga kawentar jalaran dadi salah sijiné paraga ing sinétron "Tukang Bubur Naik Haji", kang diputer ing setasiyun télévisi RCTI
Darbol -paraban akrabé Yono Daryono- akèh makarya ana ing kagiyatan seni ing kutha klairané, Tegal
Taun 1978 bareng karo Eko Tunas, YY Haryo Guritno, lan Wowok Legowo sarta kanca-kanca liyané, dhèwèké ngadegaké Téater RSPD
Ing taun 1981 dhèwèké ngadegaké Studi Group Sastra Tegal (SGST), awujud forum kajian sastra lan téater
Nganti saiki dhèwèké isih manggon ing Kutha Tegal
Sawisé pènsiyun saka penggawéyané minangka punggawa nagari sipil ing Kantor Humas Kutha Tegal, dhèwèké isih dipercaya ngurusi Radio Sebayu Pro FM, lan dadi korèspondén RCTI
Darbol uga naté dadi dosèn luwar biyasa ing Fakultas Ilmu Keguruan lan Ilmu Pendhidhikan Universitas Pancasakti Tegal, jurusan Bahasa lan Sastra, uga mata kuliyah Sandiwara
Ing Téater RSPD dhèwèké wis akèh nggarap lakon-lakon sandiwara lan ora mung kagelar ing kutha Tegal, nanging uga ing kutha liyané, ing antarané Pekalongan, Semarang, Surakarta, Banyumas, Cirebon, Jakarta, lan Kutha Padang, Sumatra Kulon ana ing adicara Temu Téater Nasional taun 1986, semana uga ing Surakarta nalika adicara Pertemon Téater Nasional (1993)
Wis bola-bali, Téater RSPD kagelar ing Taman Ismail Marzuki Jakarta, ing taun 1986 kanthi lakon "Roro Mendut." Pentas ana Pastojak ing taun 1997 karo N Riantiarno
Nalika dadi sutradara sandiwara, Yono naté éntuk pangaji dadi sutradara paling apik ing Jawa Tengah taun 1986
Minangka sastrawan kang asring nulis carita cekak, dhèwèké naté macakaké karya-karyané ing Taman Budaya Jawa Tengah Surakarta lan Bèngkèl Téater Rendra, Dhépok
Pirang-pirang karyané sing awujud geguritan lumebu antologi, antarané "Antologi Puisi Jawa Tengah" (1994), "Dari Negeri Poci 1" (Pustaka Sastra 1994)
Carita cekaké kang didadèkaké lakon sandiwara, "Seh Malang Sumirang", diemot ana ing koran "Harian Suara Merdeka" (1 Juli 2007), lan éntuk tumanggap sing apik saka sawenèh bebrayan minangka carita cekak sufi kang dipetungaké
Saliyané ing sastra lan téater, dhèwèké uga nekuni jagaté filem
Lulusan Kursus Sinematografi Yayasan Citra Jakarta 1991 iki, uwis kaping pirang-pirang dadi paraga filem lan sinétron
Sinétron sing dhèwèke mèlu dadi paraga, naté lumebu nominasi minangka Paraga Utama Paling Apik ing Fèstival Sinetron taun 1995 kanthi sesirah "Jejak Sang Guru", sing diarahké déning Imam Tantowi
Filem paling anyar judhulé "Turah." Ing filem sing nganggo basa Tegal iku, Yono uga mèlu dadi paraga
Malah filem iku éntuk bebungah ana ing sawenèh Festival Film ing mancanegara
Yono Daryono, uga mèlu main ana ing sinétron garapané Ucik Supra, ya iku "Tukang Bubur Naik Haji", kang dibyawarakaké ing setasiyun télévisi RCTI.
KMSWT Kelompok Musik Sastra Warung Tegal (dicekak KMSWT) ya iku salah sijiné kelompok musik rakyat kang asalé saka Kutha Tegal, Jawa Tengah
Kelompok iki diyasa tanggal 11 September 1996 déning Nurngudiono, salah sijiné tokoh seniman ing kutha kuwi
Mula bukané, KMSWT mung kelompok musik cilik tur pinggiran kang asring ngumpul-ngumpul ing Kalurahan Panggung, Kutha Tegal
Anggoné gawé gelaran mung ana ing kampung-kampung waé
Sing mbédakaké kelompok iki karo kelompok liyané, ya iku laguné sing nganggo basa Jawa dhialèk Tegalan
Anggotané KMSWT asalé ya saka bebrayan umum
Ana sing pagawéyané dadi kuli yasan, buruh, punggawa cilikan liyané, bocah sing pedhot sekolah, lan ibu rumah tangga
Para anggotané ora naté sekolah musik, nanging namung nganggo bakat alam aliyas sinau dhéwé ("autodidak)", lan ngendelaké naluri musik jalaran saking sregepé gladhèn dhéwé
KMSWT ngadeg ing Kutha Tegal tanggal 11 Sèptember 1996
Juru yasa KMSWT ya iku Nurngudiono, salah sijiné tokoh seniman saka kutha kuwi
Sasuwéné patang taun awit diyasa, KMSWT durung bisa nyembadani lan durung maju
KMSWT wiwitané mung awujud kelompok musik kampungan biyasa
Lan ing mangsa-mangsa abot kuwi, lair pakaryan lagu kaya ta "Dolanan Rakyat, Kembang Geni, Negri Compang-camping", lan liya-liyané
Richard Curtis ndilalahé nembé nganakaké sawijining panalitèn suwéné sawulan
Dhèwèké nemoni KMSWT, ndeleng gladhèné, lan nakoni saben anggota karo pimpinané
Panelitèn iku dumadakan ndadèkaké KMSWT kawentar
Kasilé panelitèn mau kamot ing kalawarta "Cost Line", Ostrali
Sabanjuré KMSWT éntuk sengkuyungan saka Wali Kutha Tegal, Adi Winarso
KMSWT banjur ditawani gawéan déning wali kutha kanggo ngisi adicara Malam Tasyakuran minangka pèngetan dina kamardikané Republik Indonésia taun 2001 ing Pendhapa Ki Gedhe Sebayu
Awit saka iku, KMSWT kawentar jenengé
Ajakan pentas ing kutha-kutha liya padha tekar, kaya jamur ing mangsa udan
Salawasé rolas taun, KMSWT kacathet naté mentaské pakaryan ping 74, 33 antarané kagelar ing Kutha Tegal
Sing liyané, ping papat ing Taman Budaya Jawa Tengah, Surakarta, ping telu mèlu Festival Musik Puisi Tingkat Nasional ing Ngayojakarta, kang sepisanan kagelar ing TVRI Jawa Tengah, kang kaping pindho dibyawarakaké ing Program "Horison" stasiyun télévisi Indosiar, uga tau pentas minangka duta kagunan Kutha Tegal ing Anjungan Jawa Tengah, Taman Mini Indonésia Indah (TMII), kagelar ing Warung Apresiasi (Wapres) Bulungan, Jakarta Kidul, kagelar ing
(Wapres) Bulungan, Jakarta Kidul, kagelar ing Rumentang Siang Bandung, kagelar ing Sekolah Tinggi Manajemen lan Ilmu Komputer (STMIK) Tegal, kagelar ing Universitas Diponegoro (Undip), ing Universitas Pancasakti (UPS) Tegal, ing Universitas Indonésia, dikontrak déning KPU Kabupatèn Brebes kanggo sosialisasi Pemilu taun 2004, lan puluhan pagelaran ing pangaji liyané
Taun 2006, minangka sosialisasi kanggo resik-resik tumrap warga Kutha Tegal, Pamaréntah Kutha Tegal menèhi kapracayan tumrap KMSWT kanggo nyengkuyung program mau, kanthi lagu "Tegal" "Keminclong Moncer Kotane"
Lagu kuwi karipta déning Yono Daryono lan Nurngudiono, diputer saben dina ing radhio-radhio ing Kutha Tegal.
Bagas Dwi Bawono Bagas Dwi Bawono kang kawentar kanti asma Bagas D
Bawono (#ALIH) ya iku salah sijiné arsitèk kang uga ngayahi minangka seniman saka Indonésia
Jenengé kawentar lumantar pakaryané awujud cerita cekak lan lakon drama kang diangkat ana ing film layar jembar
"Hasduk Berpola" ya iku salah siji cerita cekaké kang dadi filem, kang lakon pilmé ditulis bebarengan karo Kirana Kejora
Bagas uga naté ngripta lagu-lagu kanggo Duo MAIA ya iku kanti lagu "Sang Juara" (2009)
Bagas Dwi Bawono lair ing Surabaya, Jawa Wétan tanggal 14 Juli 1966
Ngrampungaké pawiyatan luhur ana ing Jurusan Teknik Arsitektur Universitas Gajah Mada Yogyakarta ing taun 1990
Sawisé sinau lan ngangsu kawruh, minangka punggawa ing sapérang perusahaan, pungkasané Bagas ngadegaké perusahaan dhéwé kang mligi ing babagan konsultan arsitèk lan kontraktor, Bagas & Associates
Saliyané nekuni babagan "properti", Bagas uga asring nulis prosa, carita cekak, sajak, lan skenario film
Taun 2013, salah siji cerita cekaké kang sesirah "Hasduk Berpola" digawé awujud film layar jembar, ngangkat prakawis nasionalisme ing donyané bocah-bocah
Skenario kang digarap bebarengan karo Kirana Kejora, mau kasil éntuk pangajiminangka Filem Favorit Pilihan Pamirsa ing Apresiasi Film Indonésia 2013, ngalahaké telu panyarta liyané, ya iku "Habibie & Ainun, 5 cm", lan "Tampan Tailor"
Bagas sabanjuré nulis kumpulan cerita cekak sesirah "Ibu, Doa yang Hilang", kang ngamot 29 cerita cekak kebak pitutur
Buku kuwi ditulis dhedhasar cerita sanyatané perjuangan ibuné minangka wong tuwa kang ngrawat putra-putriné dhèwèkan
Kasilé ngedol buku iku, kabèh disumbangké kanggo kagiyatan sosial
Taun 2015, Bagas Dwi Bawono bareng karo Dr
Soegiyanto, Bintang Juliarso nggagas anané medha sosial pawiyatan makinpintar.com
Media sosial iku digawé lan digulawenthah bebarangan karo PPTSI Universitas Airlangga.
Candra Malik Candra Malik (#ALIH) ya iku pamong Pondok Pesantren Asy-Syahadah ing Kabupatèn Karanganyar, Jawa Tengah
Asmane uga kawentar minangka sufi, sastrawan, wartawan, penyanyi lagu-lagu reliji, paraga filem, penulis kolom kang saperang médhia massa, lan pangripta lagu reliji utawa kidung sufi
Pakaryané Candra Malik diemot ing sapérang médhia massa, antarané "Kompas, Majalah Sastra Horison, Koran Tempo Minggu, Suara Merdeka, Suara Karya", lan Kalawarta "Femina"
Laguneé, "Syahadat Cinta" dadi "original sound track" (OST) filem "Cinta Nanging Béda", filem iki diarahké déning Hanung Bramantyo (2013)
Wiwit taun 2015, Candra Malik ngayahi jejibahan minangka Wakil Ketua Pengurus Pusat Lembaga Kagunan Budaya Muslim Indonesia (PP Lesbumi) PBNU 2015-2020
Awit esih enom, Candra Malik wis cedhak karo donyané spiritual mligi ritual-ritual "tasawuf"
Dhèwèké sinau agama saka Abdullah Ali
Dhèwèké uga ngaji karo Habib Ja'far bin Badar bin Thalib bin Umar bin Ja'far, guru saka éyang kakungé ing Surakarta, Jawa Tengah
Taun 1993, Candra Malik luwih nyinaoni ngèlmu "tasawuf" karo Kiai Muhammad Muna'am Jember, Jawa Wétan
Sinambi makarya minangka wartawan ing koran Jawa Pos pungkasané taun 1999 ing Ngayogyakarta, Candra Malik ngangsu kawruh "kearifan sufisme" kanti sinau karo Syekh Ahmad Sirullah Zainuddin, wakil talqin saka Tarekat Qadiriyyah Naqsabandiyah, lan ing taun 2001 sinau langsung karo K.H
Ahmad Shohibulwafa Tajul Arifin, pengasuh Pondok Pesantren Suryalaya, ing Jawa Kulon
Wiwit mandheg dadi wartawan ing Jawa Pos minangka Kepala Liputan Indo Pos, Jawa Pos ing Jakarta, Candra Malik makarya minangka kontributor seratan ing saperang ariwarta, antarané "Tabloid Nyata, Majalah ART Indonesia", "Majalah Travel Lounge, The Jakarta Globe", lan nlaténi sawijining kolom babagan sufisme ing "Sala Pos", sawijiné koran ing Sala, Jawa Tengah, sesirah "Matahati", ing rubrik "Khazanah"
Sinambi terus nuli, Candra Malik uga ngayahi minangka pamong Pondok Pesantren Asy-Syahadah, ing Désa Segoro Gunung, éréng-éréngé Gunung Lawu, Kabupatèn Karanganyar, Jawa Tengah
Amarga cedhak karo kalangan agamawan-budayawan agawé gampang lampahé Candra Malik kanggo nyuwun kawigatèné Wakil Rais Syuriah PBNU K.H
Ahmad Mustofa Bisri (Gus Mus) lan Emha Ainun Nadjib (Cak Nun) mbiyantu album religi, pakaryane
Cak Nun nulis mligi sajak "Mukaddimah Cinta" ana ing albumé kuwi lan macaké ana ing pambuka, ewadéné Gus Mus maca sajak "Pesona" ing pungkasan
Ana ing album iki, Candra Malik uga nglebokaké suarané K.H
Abdurrahman Wahid (Gus Dur) ing lagu "Syahadat Cinta"
Candra Malik, yèn wanci wulan Ramelan, asring diulemi minangka narasumber ing adicara "Pelita Hati" Metro TV kang pambiwarane Prie GS.
Sruti Respati Sruti Respati (#ALIH) ya iku salah sijiné penyanyi keroncong saka Surakarta, Jawa Tengah, Indonesia
Awit taksih remaja, Sruti wis cedhak karo donyané seni, mligi tembang-tembang Jawa
Nanging jenengé kawentar uga minangka pambiwara utawa "presenter" pawarta ing televisi lokal, pagelaran-pagelaran musik keroncong, uga adicara pahargyan festival
Sruti Respati lair ing Surakarta (Sala), Jawa Tengah, tanggal 26 September 1980
Awit esih remaja wis cedhak karo donyane kesenian
Ana ing pribadiné, mili getih seni saka sakloron wong tuwané
Ramané ya iku dhalang wayang kulit lan ibuné ya iku juru beksa
Kaprigelan ing babagan seni uga mili tumrap sadulur kuwaloné, Endah Laras kang uga nelateni nembang lan pedhalangan
Sruti Respati miwiti "karier" minangka penyanyi, nalika asring disuwun nyanyi ana ing pengetan dina ulang tauné Kamardikan Republik Indonesia, mbeksa beksan Jawa, lan beksan balet
Kapercayan tumrap awaké dhéwé tambah gedhé nalika nerusaké sekolah ana ing pawiyatan luhur Jurusan Basa lan Sastra Jawa Universitas Sebelas Maret Surakarta (UNS)
Ing pawiyatané, dhèwèké mèlu saperang unit kagiyatan mahasiswa ing babagan kesenian antarané ya iku nyanyi, nari, lan pagelaran teater
Lan awit saka kuwi, lair pakaryan-pakaryan kréatif
Sawisé ngrampungké pawiyatan ing Universitas Sebelas Maret (UNS) Surakarta taun 2007, dhèwèké nampa pakaryan minangka pambiwara utawa "presenter" pawarta ing televisi daérah kaya ta Jawa TrangSandykala, Kabar Awan, Kabar Wengi ing TATV, Kutha Surakarta
Miwiti pagelaran ing sapérang adicara seni lan pagelaran drama, ketoprak lan modern
Jenengé saya kawentar awit dhèwèké asring katon ing televisi swasta ing Indonesia
Suarané kang merak ati lan sadhuwuré rata-rata agawe Sruti Respati minangka pawongan kang gampang dikenali déning para pamirsa televisi
Sruti uga asring diundang nyanyi ing saperang adicara pangaji
Nanging, saliyané nelateni donya seni, Sruti Respati kacathet minangka pegawé nagari sipil ing Dinas Kabudayan lan Pariwisata Kutha Surakarta, uga dadi pelatih nyanyi ing studio Erwin Gutawa Orchestra.
Endah Laras Endah Sri Murwani utawa kang luwih kawèntar kanthi aran Endah Laras (#ALIH) ya iku salah sijiné penyanyi saka Indonésia
Jenengé kawèntar minangka penyanyi, mligi lagu-lagu keroncong, lagu Jawa, lan salah sijiné paraga ana ing filem Soegija (2012)
Dhèwèké duwé sadulur kuwalon ya iku Sruti Respati kang uga nlatèni donya kesenian
Endah Laras lair ing Kabupatèn Sukoharjo, Jawa Tengah, Indonésia saka pasangan seniman-seniwati, Sri Joko Raharjo, salah sijiné dhalang kondhang ing tlatah Surakarta, lan Sri Maryati, ya iku guru jogèd
Awit taksih rumaja, Endah Laras wis cedhak karo donyané kesenian mligi tembang Jawa lan beksan
Nalika ing pawiyatan sekolah dhasar ing Sala, Jawa Tengah, dhèwèké asring dadi duta sekolahé, mèlu adon-adon nyanyi utawa nari
Ndhèrèk ramané, dhèwèké lunga menyang ing Kutha Jakarta, lan sinau ing SMP 111 Kemanggisan
Wiwit sekolah ana ing kono, dhèwèké rada "minder", nanging suwé-suwé dhèwèké nduwéni rasa kapracayan kang tuwuh alon-alon
Endah Laras miwiti lumebu kelompok nyanyi ing sekolah kang kawentar tinimbang sekolah liyané